CELEX: E2021P0004
Language: lt
Date: 2021-07-09 00:00:00
Title: 2021 m. liepos 9 d. įmonės SÝN hf. ieškinys ELPA priežiūros institucijai (Byla E-4/21) 2021/C 343/10

2021 8 26   
            
            
               LT
            
            
               Europos Sąjungos oficialusis leidinys
            
            
               C 343/29
            
         
      2021 m. liepos 9 d. įmonės SÝN hf. ieškinys ELPA priežiūros institucijai
      (Byla E-4/21)
      (2021/C 343/10)
      2021 m. liepos 9 d. įmonė Sýn hf., kuriai atstovauja advokatė Dóra Sif Tynes (ADVEL, Kalkofnsvegur 2, 101 Reykjavik, Islandija), ELPA teisme pareiškė ieškinį ELPA priežiūros institucijai.
      Įmonė SÝN hf. prašo ELPA Teismo:
      
                  1.
               
               
                  Panaikinti 2021 m. kovo 26 d. ELPA priežiūros institucijos sprendimą Nr. 023/21/COL dėl pagalbos įmonės Farice ehf. investicijoms į trečią povandeninį kabelį.
               
            
                  2.
               
               
                  Nurodyti ELPA priežiūros institucijai padengti bylinėjimosi išlaidas.
               
            Teisinės ir faktinės aplinkybės ir pagrindai, kuriais grindžiamas ieškinys:
      
                  —
               
               
                  Įmonė Sýn (toliau – ieškovė) yra visose Islandijos telekomunikacijų ir transliavimo rinkose veikianti elektroninių ryšių ir žiniasklaidos bendrovė, kurios registruotas verslo adresas – Suðurlandsbraut 8, Reikjavikas. Įmonės ištakos siekia įmonių Íslandssími hf. ir Tal hf. įsteigimą dešimtojo dešimtmečio pabaigoje po to, kai Islandijoje liberalizuotas telekomunikacijų paslaugų teikimas. Ieškovė teikia plataus masto elektroninių ryšių paslaugas, įskaitant duomenų centro paslaugas, naudodama prekės ženklą Vodafone pagal partnerystės sutartį su įmone Vodafone Group plc.
               
            
                  —
               
               
                  Įmonę Farice hf. 2002 metais įsteigė Islandijos ir Farerų salų subjektai, siekdami suprojektuoti, pastatyti ir eksploatuoti povandeninę elektroninių ryšių kabelių sistemą, užtikrinančią tarptautinį Islandijos, Farerų salų ir Jungtinės Karalystės junglumą.
               
            
                  —
               
               
                  Šis prašymas yra ieškinys dėl ELPA priežiūros sprendimo Nr. 023/21/COL (toliau – ginčijamas sprendimas) panaikinimo. Ginčijamas sprendimas buvo priimtas 2021 m. kovo 26 d., gavus Islandijos valdžios institucijų pranešimą, pateiktą 2021 m. kovo 23 d.
               
            
                  —
               
               
                  Ieškovė prašo panaikinti ginčijamą sprendimą remdamasi tuo, kad ELPA priežiūros institucija:
                  
                              —
                           
                           
                              pažeidė pareigą pradėti oficialią tyrimo procedūrą pagal ELPA valstybių susitarimo dėl Priežiūros institucijos ir Teisingumo Teismo įsteigimo 3 protokolo I dalies 1 straipsnio 2 dalį, nes jai turėjo kilti abejonių dėl priemonės suderinamumo su EEE susitarimu;
                           
                        
                              —
                           
                           
                              pažeidė pareigą pagal Susitarimą dėl priežiūros institucijos ir Teismo 16 straipsnį tinkamai nurodyti motyvus.